 Burburkii dowladdii dhexe ee dalka 1991 ka dib, waxaa dalka iyo dadka Soomaaliyeedba waayeen kaalin wayn oo ah doorkii iyo weheshigii bulshada ee dowladnimadii dalka, taasi oo qorshe iyo Istaraatiijiyad dhow iyo mid fog u dejin jirtay ka hortagga iyo ka daba tagga Masiibooyinka soo wajaha Dadka iyo Dalka, waxaana tusaale ahaan u soo qaadan karnaa Abaartii Dabadheer oo Dalkaan ka dhacday sanadihii 1974-1975tii, balse Xilligaasi kadib,waxaa dalka ka dhacay abaaro, Fatahaado iyo duufaanno mana helin shacbigu cid u buuxisa kaalintii bannaanayd ee dowladnimada, waxaase nasiib wanaag ah in dhowr iyo toban sano kadib burburkii ay dalka ka hanaqaadeen dowlado is xigxigay oo midba midda ka dambeysa uga sii dhawaanaysay tubta lagu gaarayo higsiga Dowladnimo buuxda oo uu dalku yeesho. 